b'\n_START_ARTICLE_\nDavid Wenham\n_START_SECTION_\nBiografia\n_START_PARAGRAPH_\nWenham va n\xc3\xa9ixer a Marrickville, Austr\xc3\xa0lia, fill de Kath i Bill Wenham. T\xc3\xa9 cinc germanes m\xc3\xa9s grans; Helen, Anne, Carmel, Kathryn, i Maree; i un germ\xc3\xa0 m\xc3\xa9s gran, Peter. David es va educar en la fe cat\xc3\xb2lica, anant a l\'Institut dels Germans Cristians, a Lewisham. treballant en un bingo i com administratiu d\'assegurances abans de tenir \xc3\xa8xit com a actor.\n_START_SECTION_\nCarrera\n_START_PARAGRAPH_\nEls cr\xc3\xa8dits televisius de Wenham inclouen uns quants telefilms, com el seu paper a Simone de de Beauvoir\'s Babies (1996), guanyador del premi de l\'Australian Film Institute o el seu paper com l\'aparentment malalt i profundament enigm\xc3\xa0tic Dan Della Bosca a la reeixida s\xc3\xa8rie SeaChange, les temporades 1998 i 1999. El seu paper com "Diver Dan" ha convertit l\'actor en un s\xc3\xadmbol sexual, encara que li desagrada pensar-ho d\'ell mateix Un retrat de Wenham fet per l\'artista Adam Cullen va guanyar l\'Archibald Prize el 2000._NEWLINE_Les pel\xc2\xb7l\xc3\xadcules australianes en qu\xc3\xa8 Wenham ha fet de protagonista inclouen The Boys (1998) basada en l\'obra del mateix nom basada en l\'assassinat d\'Anita Cobby; Molokai (1999), basada en la vida del Pare Damien;  The Banc (2001); Gettin\' Square (2003) i Three Dollars (2005). Wenham ha aparegut peri\xc3\xb2dicament en pel\xc2\xb7l\xc3\xadcules de Hollywood; \xc3\xa9s conegut per interpretar Faramir, fill de Denethor, a El senyor dels anells: Les dues torres i El Senyor dels Anells: El Retorn del Rei . Va treballar amb dos dels candidats a l\'Oscar al millor actor secundari el 2001: El guanyador d\'aquell any va ser Jim Broadbent, amb qui apareixia a Moulin Rouge!. L\'altre va ser Ian McKellen, que sortia a la saga de Els Senyor dels Anells. Tamb\xc3\xa9 se\'l veia a Van Helsing interpretant el sequa\xc3\xa7 de Hugh Jackman, Friar Carl. El seu personatge, Dilios, narrava i apareixia a la pel\xc2\xb7l\xc3\xadcula  300 . Els papers menors de Wenham inclouen The Crocodile Hunter com a guardabosc, i breument a Moulin Rouge!  com Audrey. Wenham fa de protagonista en el v\xc3\xaddeo musical d\'Alex Lloyd "Brand New Day". El 2008 a la pel\xc2\xb7l\xc3\xadcula Austr\xc3\xa0lia, es reunia amb Hugh Jackman interpretant el seu antagonista Neil Fletcher, que intenta adquirir el ranxo del personatge de Jackman._NEWLINE_Tant a  El Senyor dels Anells: El Retorn del Rei  com a 300 , el personatge de Wenham \xc3\xa9s l\'\xc3\xbanic supervivent d\'una batalla (la Batalla a Osgiliath i la Batalla de les Termopiles, respectivament). Repr\xc3\xa8n el paper de Dilios en el videojoc 300: March to Glory per a Sony Playstation Portable, que cont\xc3\xa9 molts di\xc3\xa0legs nous. El 2009 una altra vegada tornava a l\'escenari, aquesta vegada com l\'actor principal, Jerry Springer, en el musical brit\xc3\xa0nic Jerry Springer \xe2\x80\x93 The Opera. Durant els sis dies a l\'\xc3\x92pera de Sydney va treballar al costat de la cantant d\'\xc3\xa0ries Kate Miller-Heidke.\n_START_SECTION_\nVida personal\n_START_PARAGRAPH_\nT\xc3\xa9 dues filles, Eliza Jane i Millie, amb la seva companya de sempre Kate Agnew. El seu malnom, "Daisy", t\xc3\xa9 l\'origen a la seva infantesa._NEWLINE_Wenham va llegir un poema de Rupert McCall en l\'acte commemoratiu pel naturalista Steve Irwin. El poema es titulava "Els cocodrils estan plorant"._NEWLINE_El 1999, va presentar el Premi Village Roadshow per a la millor actriu secund\xc3\xa0ria._NEWLINE_El 24 de novembre, de 2007, Wenham va ajudar el candidat laborista Maxine McKew a per a Bennelong.'